EkBass/fiwiki-20250220-pages-articles huggingface dataset:
Lepakkokärpäset

Lepakkokärpäset (Nycteribiinae) on täikärpäsiin lukeutuva alaheimo, jonka jäsenet ovat pitkälti erikoistuneita lepakoiden ehdottomia loisia. Alaheimoon kuuluu kaikkialla maailmassa yhteensä 275 lajia 12 suvussa. Useimmat lajit elävät vanhan maailman trooppisilla alueilla. Kaikki lepakkokärpäslajit ovat kovia, litteitä ja vantteranoloisia pieniä kärpäsiä, joiden pituus vaihtelee 1,5-5 millimetrin välillä. Sekä silmät että siivet puuttuvat täysin. Tuntosarvet ovat lyhyet ja muodostuvat vain kahdesta jaokkeesta. Pienikokoinen pää on liikkuva ja lepoasennossa eläin taittaa sen taaksepäin keskiruumista vasten. Lepakkokärpäset viettävät koko elämänsä lepakon turkissa, minkä suojissa sekä koiraat että naaraat imevät isäntäeläimen verta.http://delta- intkey.com/britin/dip/www/nycterib.htm Aikuinen kärpänen selviytyy elossa isännän ulkopuolella 5-25 tuntia. Kokeet Basilia hispida -lajilla ovat osoittaneet kärpäsen koko elinajaksi 136-195 vuorokautta, josta 97-156 vuorokautta aikuisena. Lepakkokärpäset liikkuvat nopeasti ja kykenevät siirtymään yhtä hyvin kaikkiin suuntiin. Ruokaillessaan kärpänen kääntää päänsä 180 astetta alaspäin ja työntää imukärsänsä isännän ihon läpi. Samalla se asettautuu jyrkkään kulmaan isännän karvojen sekaan, minkä seurauksena ruokailevan eläimen takaruumiin pää yleensä näkyy karvapeitteen ulkopuolelle. Lepakkokärpäset voivat purra myös ihmistä. Purema on kivulias ja siitä jää jälki. Lepakkoja kärpästen pistot eivät kuitenkaan näytä häiritsevän. Lepakkokärpästen isäntäspesifisyys on huonosti tunnettua, mutta malesialaisille lepakoille tehdyssä kartoituksessa 64 % Nycteribiinae-lajeista esiintyi vain tietyllä lepakkolajilla. Lepakkokärpäset saattavat toimia sairauksien vektoreina. Lepakkokärpästen lisääntyminen, kuten muukin niiden biologiahttp://www3.interscience.wiley.com/journal/119022049/abstract, tunnetaan huonosti. Hedelmöitys on sisäinen ja toukat elävät muiden täikärpästen tapaan naaraskärpäsen sisällä ja käyttävät ravinnokseen naaraan rauhasten tuottamaa eritettä. Kussakin naaraassa on vain yksi toukka kerrallaan. Toukkavaiheita on kärpäsille tyypilliseen tapaan kolme. Toukat siirtyvät naaraan ulkopuolelle vasta koteloituessaan ja kotelovaihe kestää 3-4 viikkoa. Kotelot sijaitsevat lepakoiden lepopaikan seinillä. Suomessa lepakkokärpäslajeja on tavattu kaksi: Nycteribia kolenatii sekä Penicillidia monoceros, esiintyvät etenkin vesisiipallahttp://www.laus- miller.de/5.%20Abstracts/abstr__Nycteribiidae/mu.90-paabstr__nycteribiidae.html http://www.vzz.nl/wg-veld/2007EEmatsalu.pdf http://www.nic.funet.fi/pub/sci/bio/life/insecta/diptera/cyclorrapha/hippoboscoidea/nycteribiidae/index.html. == Katso myös == *Streblinae - toinen lepakoihin erikoistunut täikärpästen alaheimo == Lähteet == Suurin osa artikkelista perustuu katsaukseen Carl W. Dick and Bruce D. Patterson: "Bat flies: Obligate ectoparasites of bats". Micromammals and Macroparasites; sivut 179-194\. Springer 2006 Luokka:Kärpäset
Rooman Sapienza-yliopisto

Rooman Sapienza-yliopisto (, aiemmin Università di Roma "La Sapienza", joskus myös Universita di Roma I) on yli 115 000 opiskelijallaan Euroopan suurin yliopisto ja eräs suurimpia maailmassa. Yliopisto on vanhin Rooman kolmesta valtiollisesta yliopistosta. Sen perusti paavi Bonifatius VIII vuonna 1303. Maailman viidensadan huippuyliopiston Shanghai-yliopistovertailussa Rooman Sapienza-yliopisto ylsi vuonna 2016 sijaluvulle 151–200 ja oli vertailussa Italian paras tai toiseksi paras yliopisto. Yliopiston kansainvälinen sijoitus on ollut laskussa edeltävän kymmenen vuoden aikana.Academic Ranking of World Universities 2016 shanghairanking.com Sapienza University of Rome 2016, huomaa 4 eri välilehteä, shanghairanking.com THE-yliopistorankingissa 2017 yliopisto ylsi sijaluokkaan 251–300.Times Higher Education (THE) World University Rankings: Sapienza University of Rome timeshighereducation.com Yliopistossa on nykyään 21 tiedekuntaa ja 100 ainelaitosta sekä yli 30 tutkimuskeskusta. Tiedekunnat ovat organisoituneet kolmeksi autonomiseksi, alakohtaiseksi liittoutumaksi (ateneo federato). Yliopiston laitokset sijaitsevat eri puolilla Roomaa, mutta enimmäkseen Città Universitaria -korttelissa Termini- rautatieaseman lähellä. Yliopistolla on neljä kampusta myös Rooman ulkopuolella. ==Lähteet== == Aiheesta muualla == Luokka:Italian yliopistot Sapienza-yliopisto Luokka:Seulonnan keskeiset artikkelit
San Marco

San Marco (myös Luigi Broglio -avaruuskeskus perustajansa Luigi Broglion mukaan) on laukaisualusta, jonka Sapienza-yliopisto ja NASA perustivat yhdessä italialaisten avaruusalusten laukaisua varten. Ensimmäinen onnistunut laukaisu tehtiin 1964-12-16 ja laukaisuja tehtiin kaikkiaan 27 vuoteen 1988 saakka, jonka jälkeen alustalta ei ole laukaistu raketteja. Laukaisualusta tehtiin entiselle öljynporauslautalle, joka sijaitsee Ras Ngomeni -niemen lähellä Kenian rannikolla (). Laukaisut ohjattiin San Marcosta kaakkoon sijaitsevalta Santa Ritalta, joka myös on entinen öljynporauslautta. ==Laukaisut== == Satellite launches == Päivämäärä Raketti Satelliitti NSSDC ID Muuta 26.4.1967 Scout B San Marco 2 1967-038A San Marco 1-satelliitti oli laukaistu Wallops Flight Facilitystä Yhdysvalloista 12.12.1970 Scout B Uhuru 1970-107A Ensimmäinen röntgensatelliitti 24.4.1971 Scout B San Marco-3 1971-036A 15.11.1971 Scout B S-Cubed A 1971-096A 15.11.1972 Scout D-1 Second Small Astronomy Satellite eli SAS-B 1972-091A 18.2.1974 Scout D-1 San Marco-4 1974-009A 15.10.1974 Scout B-1 Ariel 5 1974-077A Englantilaisen satelliitin laukaisu, satelliitin datan vastaanotto tapahtui Ruherford Appleton Laboratorystä Englannista 7.5.1975 Scout F-1 SAS-C 1975-037A 25.3.1988 Scout G-1 San Marco-D/L 1988-026A ==Katso myös== * Sea Launch - raketteja vanhalta öljynporauslautalta laukaiseva alun perin norjalais-ukrainalais- yhdysvaltalais-venäläinen ja vuoden 2010 kokonaan venäläisomisteinen yritys ==Aiheesta muualla== *San Marco platform at Astronautix Luokka:Avaruuskeskukset Luokka:Laukaisukeskukset
Darnytsjan piiri

pienoiskuva|Kuva metrosillalta Darnitskin piirin (kerrostalot) suuntaan. Darnytsjan piiri () on yksi Kiovan kaupungin kymmenestä hallintopiiristä Ukrainassa. Se sijaitsee Dneprin vasemmalla eli itärannalla. Vuoden 2021 alussa piirin väkiluvuksi arvioitiin 348 348. Piirin pinta-ala on 134 neliökilometriä. Darnytsjan piiri rajoittuu lännessä Dneprin oikeanpuoleisen rannan Holosijivin piiriin, pohjoisessa Dnipron piiriin sekä idässä Kiovan alueen Brovaryn piiriin ja etelässä Boryspilin piiriin. Piirissä sijaitsee muun muassa Berenjankin asuinalue sekä muita uusia asutusalueita. == Lähteet == ==Aiheesta muualla== * Darnytsjan piirihallinnon sivu (kyivcity.gov.ua) * Darnytsjan piirin rajat Open Street Map -kartalla (openstreetmap.org) Luokka:Kiovan piirit
Hämäräsokeus

Hämäräsokeus eli yösokeus tai nyktalopia on kykenemättömyyttä nähdä hämärässä. Hämäräsokeus johtuu silmän verkkokalvon sauvasolujen kyvyttömyydestä mukautua hämärään. Hämäräsokeus jaetaan kahteen tyyppiin: ensimmäisessä tyypissä näkökenttä ja -tarkkuus ovat normaalit, toisessa niissä esiintyy häiriöitä. Tila voi olla perinnöllinen, tai sen syynä voi olla A-vitamiinin puute.Facta 2001 s. 330 Hämäräsokeus on yleisempää pojilla kuin tytöillä. Hämäräsokeus voi aiheuttaa lapselle pimeänpelkoa. == Lähteet == Luokka:Silmätaudit Luokka:Sokeus
Härskiintyminen

Härskiintyminen tai peroksidaatio tarkoittaa rasvoille tapahtuvaa hapettumista. Rasvoille tapahtuva härskiintyminen on seurausta tyydyttymättömien rasvahappojen hapettumisesta. ==Lähteet== Luokka:Rasvahapot Luokka:Orgaaniset reaktiot
Wenchangin avaruuskeskus

Wenchangin avaruuskeskus (Wenchang Satellite Launch Center WSLC) on rakettien laukaisukeskus Kiinassa Hainan-saaren koilliskulmalla. Keskuksesta laukaistiin ensimmäinen Pitkä marssi 5 -kantoraketti 3. marraskuuta 2016. Laukaistavat avaruusalukset ovat miehittämättömiä. Keskuksesta laukaistaan polaariradan ja geosynkronisen radan satelliitteja ja interplanetaarisia avaruusluotaimia. Keskuksen latitudi on 19 astetta pohjoista leveyttä, mikä tekee siitä Kiinan avaruuskeskuksista sijainniltaan sopivimman pienen inklinaation laukaisuihin. == Historia == Keskuksen peruskivi muurattiin Wenchangissa 14. syyskuuta 2009 ja se valmistui vuonna 2014.http://www.spacedaily.com/reports/China_Begins_New_Space_Center_Construction_999.html Keskuksesta suoritettiin aluksi ali-kiertoradan-lentojen testausta, mutta laajennusten jälkeen sieltä on laukaistu raskaita Pitkä marssi 5 -kantoraketteja.tilanne 2008 Vuoden 2010 lopulla Kiina päätti rakennuttaa keskuksen oheen tiedeaiheisen huvipuiston, joka on kooltaan 120 hehtaaria ja hinnaltaan kolme miljardia juania.http://www.spacedaily.com/reports/China_Builds_Theme_Park_In_Spaceport_999.html == Lähteet == Luokka:Laukaisukeskukset Luokka:Kiinan rakennukset ja rakennelmat Luokka:Hainan
Bessarabian tori

Bessarabian tori (), tai Bessarabian katettu tori, on Kiovan keskustassa, Ukrainassa sijaitseva katettu tori, joka rakennettiin alkuperäiseen muotoonsa 1910–1912 arkkitehti Henryk Julian Gayn suunnitelman mukaisesti ukrainalaisen modernismin tyyliin. Katon runko muodostui teräspalkeista, joiden välinen osa oli lasia. Kauppa-alan laajuus oli 2 896 m2 ja se oli alun perin suunniteltu 117:ää kauppapaikkaa varten. Bessarabian tori sijaitsee Bessarabian aukiolla Kiovan pääkadun eteläpäässä. Nimensä Bessarabian aukio ja tori ovat saaneet Bessarabiasta, josta tuotiin elintarvikkeita Kiovassa myytäväksi. ==Lähteet== ==Aiheesta muualla== * Bessarabskyi rynok, websivut Luokka:Kiovan rakennukset ja rakennelmat Luokka:Kiovan nähtävyydet Luokka:Petšerskin piiri
Seinäjoen Tango

Seinäjoen Tango on entinen naisten huippulentopalloon keskittynyt seura. Se toimi kahden merkittävän seuran yhteistyönä, kun Seinäjoen Maila-Jussit ja Nurmon Jymy tekivät yhteistyötä naislentiksen hyväksi. Seura pelasikin kolme kautta SM-liigassa, mutta luopui paikastaan talousongelmien vuoksi. == Historia == === Alkutaival === Seinäjoen Maila-Jussien sekä Nurmon Jymyn yhteistyö lentopallon osalta oli jo pitkään kehitteillä, kunnes se viimein tapahtui vuonna 1997. Tuolloin päätettiin perustaa uusi naislentopalloon keskittyvä joukkue, joka nousisi naisten pääsarjaan muutaman vuoden kuluessa. Syntyi Jymy-Jussit -niminen seura, joka aloitti nousunsa kakkossarjasta ylöspäin. === SM-liigaan === Lopulta naisjoukkue nousi lentopallon SM-liigaan kaudeksi 2000 historiansa ensimmäisen kerran. Ensimmäisellä kaudella liigassa joukkue oli nuori eikä pystynyt voittamaan peliäkään. Toisella liigakaudellaan joukkue teki merkittäviä hankintoja kun amerikkalainen Kimberly Hoppes Soininen liittyi sen riveihin, kuten myös suomalainen huippupassari Mariliisa Salmi. Tangoksi nimensä vaihtanut joukkue sijoittui seitsemänneksi liigan runkosarjassa, ja eteni puolivälieriin jossa se lopulta putosi. Joukkue eteni myös kaudella 2003 SM-liigan pudotuspeleihin, mutta putosi puolivälierissä sijoituksen oltua lopulta seitsemäs toisen kerran peräkkäin. Joukkue lopetti kauden jälkeen toiminsa sillä liigavuodet olivat olleet taloudellisesti vaikeita. == Muuta == Joukkueessa pelasi nykyisin naisten maajoukkueeseen kuuluvat Leena Havunen, Tanja Eteläaho sekä Annukka Talvitie ja Suvi Tuomaala. Luokka:Entiset suomalaiset lentopalloseurat Luokka:Entiset seinäjokelaiset urheiluseurat
Räntämäen rautatieasema

Räntämäen rautatieasema (, ratakm 270+800) oli V luokan rautatieasema Turussa, Kärsämäen kaupunginosassa Turku–Toijala-radan varrella. Kärsämäellä oli ensin pysäkki, mutta Hellaksen makeistehdas toivoi 1920-luvulla, että pysäkki saisi asemaoikeudet, jotka se myöhemmin saikin. Räntämäen asemarakennus on kooltaan pienehkö ja siinä asemamiehen asuinhuoneet sijaitsivat samassa rakennuksessa kuin itse asema. Asemarakennus on rakennettu 1939 ja siihen liittyvä ulkohuone eli kellarirakennus on tehty samana vuonna. Rakennukset on suunniteltu keskusjohtoisesti rautatiehallituksessa, ja ne on mahdollisesti suunnitellut Ungern tai Thure Hellström. Räntämäen asemalla on kulttuurihistoriallista arvoa osana Kärsämäen ja sen alueen teollisuushistoriaa ja sen julkisivut ja vesikaton perusmuoto on suojeltu. Asema eli kukoistuskauttaan 1940-luvulla. Pääasiallisia lähteviä tavaroita olivat makeiset, jauhot ja kutomoteollisuustuotteet. Matkalippuja myytiin vuonna 1947 noin 1 000, vuonna 1963 enää 120 kappaletta kuukaudessa. Asema lakkautettiin 1. marraskuuta 1987. Räntämäen asema paloi osittain heinäkuussa 2006 tuhopoltossa. Turku myi omistamansa asemarakennuksen toukokuussa 2007. == Lähteet == == Aiheesta muualla == Luokka:Turun rautatieliikennepaikat Luokka:Varsinais-Suomen lakkautetut rautatieliikennepaikat
Anna käsi

Anna käsi on suomalaislaulaja Kirkan 13. studioalbumi, joka julkaistiin syksyllä 1989. Albumin nimikkokappale ”Anna käsi” on yksi Kirkan tunnetuimmista kappaleista ja oli parhaimmillaan Suomen jukeboxien toisiksi soitetuin single. Albumi menestyi todella hyvin ja kohosi parhaimmillaan Suomen musiikkilistojen 3. sijalle. Yhteensä levy pysyi listoilla 16 viikon ajan. Albumi saavutti kultalevyrajan 1989 sekä platina- ja tuplaplatinalevyrajat 1990. Albumia on myyty vuoteen 2013 mennessä yhteensä 111 269 kappaletta ja se on täten Suomen 50 myydyimmän kotimaisen albumin listan sijalla 46. Se on myös Kirkan toisiksi myydyin levy. Albumi julkaistiin Flamingo-levymerkillä LP- ja CD-levyinä sekä C-kasettina. Vuonna 1999 albumi julkaistiin uudelleen CD-levynä. == Kappaleet == Kaikki kappaleet säveltäneet K. Halonen ja K. Jernström, sanoittanut V. Salmi ja sovittanut Kassu Halonen, ellei toisin mainita. === A-puoli === # # # # # === B-puoli === # * # # # # == Kokoonpano == === Muusikot === * Juha Björninen – kitarat (soolo: 5) * Kassu Halonen – kapellimestari, kosketinsoittimet, kuoro (1-3, 5-10), piano (3), syntetisaattori (6) * Jari Heino – bassokitara * Anssi Nykänen – rummut * Vesa Aaltonen – lyömäsoittimet * Janne Louhivuori – kitarat * Jari Nieminen – kitarat (5) * Kim Lönnholm – kuoro (1-3, 5-10) * Kisu Jernström – kuoro === Tuotanto === * Kassu Halonen – tuottaja * Dan Tigerstedt – äänitys ja miksaus (Takomo-studiot; 1-3, 5-10) * Juha Laakso – äänitys ja miksaus (Takomo-studiot; 1-3, 5-10) * Jari Laasanen – äänitys ja miksaus (MTV-studiot; 4) * Erik Uddström – kuva * Kisu Jernström – vastaava tuottaja == Lähteet == == Aiheesta muualla == * Albumi äänitetietokannassa Luokka:Vuoden 1989 albumit Luokka:Kirkan albumit Luokka:Kassu Halosen tuottamat albumit
Maceo Parker

Maceo Parker (s. 14. helmikuuta 1943) on yhdysvaltalainen saksofonisti. Hänet tunnetaan varsinkin yhteistyöstään James Brownin kanssa, mutta häneltä on ilmestynyt myös lukuisia omia albumeita. Kinstonissa Pohjois-Carolinassa syntynyt Parker on rumpali Melvin Parkerin veli. ==Diskografia== ===Sooloalbumit=== *Doin' Their Own Thing (1970) *Us (1974) *Funky Music Machine (1975) *For All the King's Men (1989) *Roots Revisited (1990) *Mo' Roots (1991) *Life on Planet Groove (1992) *Southern Exposure (1993) *Maceo (1994) *Funk Overload (1998) *Dial: M-A-C-E-O (2000) *Made by Maceo (2003) *My First Name Is Maceo (2004) *School's In! (2005) *Roots & Grooves (2007) Luokka:Yhdysvaltalaiset saksofonistit Luokka:Vuonna 1943 syntyneet Luokka:Elävät henkilöt
Milan Nenadić

Milan Nenadić (12. elokuuta 1943 Petrinja – 2024) oli kreikkalais-roomalaisen tyylin painija, joka edusti kansainvälisellä tasolla Jugoslaviaa. Nenadić paini alkuun 78 kilogramman painoluokassa ja saavutti ensimmäisen arvokisamitalinsa 1968 EM-kilpailuista sijoituttuaan hopealle. Edellisvuonna hän oli saavuttanut 87-kiloisten painoluokassa pronssia vapaapainissa Välimeren kisoissa. Vuonna 1969 maaliskuussa järjestetyissä Mar del Platan MM- kisoissa hän paini 82 kilogramman sarjassa ja saavutti pronssia. Saman vuoden kesäkuussa järjestetyissä Modenan EM-kisoissa hän voitti kultamitalin, ja voitti Euroopan mestaruuden myös seuraavana vuonna Berliinin kisoissa. Heinäkuun MM-kisoissa Edmontonissa Nenadić saavutti pronssia. 1971 hän saavutti Välimeren kisojen pronssia. Seuraavan arvokisamitalinsa Nenadić saavutti 1972 Münchenin olympialaisista, missä hän sijoittui pronssille. 1973 MM-kisoista hän saavutti hopeaa. Seuraavana vuonna on oli viimeisiksi jääneissä arvokilpailuissaan, MM-kisoissa, neljäs. Jugoslavian mestaruuksia Nenadić saavutti kuusi kappaletta vuosina 1967, 1969, 1970, 1971, 1973 ja 1975. Urheilu-uransa jälkeen Nenadić toimi painivalmentajana. ==Lähteet== * Milan Nenadić Serbian olympiakomitea * Milan Nenadić FILAn tietokannassa ===Viitteet=== Luokka:Jugoslavialaiset kreikkalais-roomalaisen tyylin painijat Luokka:Jugoslavialaiset olympiamitalistit Luokka:Painivalmentajat Luokka:Vuonna 1943 syntyneet Luokka:Vuonna 2024 kuolleet
Immunoglobuliini D

IgD eli immunoglobuliini D on yksi viidestä vasta-ainetyypistä. == Toiminta == Immunoglobuliini D:n merkitys immuunipuolustuksen kannalta on ollut epäselvä sen löytämisestä vuonna 1965 lähtien. Viime aikoina on IgD:llä kuitenkin havaittu olevan jonkinlainen rooli ylähengitysteiden suojaamisessa hengityksen mukana tulevilta patogeeneilta.Chen, Kang ja Cerutti, Andrea: The Function and Regulation of Immunoglobulin D. (PDF) Curr Opin Immunol, 2011, nro 3, s. 345-352. Viitattu 27.12.2013 == B-solujen IgD-tuotanto == Immuunipuolustuksen kypsymättömät naiivit B-solut, jotka jo muodostavat IgM-molekyylejä, alkavat tuottaa luuytimestä poistuttuaan pinnalleen myös IgD-molekyylejä. Tämän jälkeen niitä kutsutaan kypsiksi naiiveiksi B-soluiksi. Toisin kuin IgM- molekyylejä, ei IgD-molekyylejä eritetä juurikaan solun ulkopuolelle, vaan ne toimivat ensisijaisesti solukalvolla.Alberts, Bruce et al. Molecular Biology of the Cell. (5. painos) Garland Science, 2008, s. 1553. Saman B-solun tuottamien IgD-molekyylien antigeenia sitova kohta on sama kuin sen tuottamissa IgM-molekyyleissä. Alberts, Bruce et al. Molecular Biology of the Cell. (5. painos) Garland Science, 2008, s. 1567. == Katso myös == * Vasta- aine * Immunoglobuliini A * Immunoglobuliini E * Immunoglobuliini G * Immunoglobuliini M == Lähteet == === Viitteet === Luokka:Vasta-aineet
Immunoglobuliini E

IgE eli immunoglobuliini E on vasta-aine. Immunoglobuliini E:llä on merkitystä erityisesti allergisissa reaktioissa ja immuunipuolustuksen torjuessa parasiitteja.Alberts, Bruce et al. Molecular Biology of the Cell. (5. painos) Garland Science, 2008, s. 1556-1557. == Rakenne == IgE:n rakenne koostuu kahdesta raskasketjusta ja kahdesta kevytketjusta. Raskasketjussa on neljä pysyvää osaa ja yksi vaihteleva osa, kevytketjussa yksi pysyvä ja yksi vaihteleva osa. Raskas- ja kevytketjun vaihtelevat osat muodostavat yhdessä vasta-aineen antigeenia sitovan kohdan.Alberts, Bruce et al. Molecular Biology of the Cell. (5. painos) Garland Science, 2008, s. 1559. == Toiminta == Plasmasoluiksi aktivoituneet B-solut erittävät immunoglobuliini E -molekyylejä solunulkoiseen tilaan. IgE-molekyylit sitoutuvat voimakkaasti syöttösolujen ja basofiilien granulosyyttien pinnalla oleviin Fc-reseptoreihin. Antigeenin sitoutuminen edelleen immunoglobuliini E:hen laukaisee syöttösolun tai basofiilin erittämään erilaisia sytokiineja ja biologisesti aktiivisia amiineja, erityisesti histamiinia. Histamiini laajentaa verisuonia ja helpottaa valkosolujen, vasta-aineiden ja komplementtiproteiinien pääsyä histamiinia erittäneen solun luo. Amiinien vapautuminen aiheuttaa tyypilliset allergisen reaktion oireet. Syöttösolut aktivoivat ja houkuttelevat paikalle myös eosinofiilejä granulosyyttejä, joiden pinnalla on myös IgE-molekyylejä sitovia Fc-reseptoreja. Eosinofiilit tappavat parasiitteja, eritoten jos niiden pinta on peitetty IgE-molekyyleillä. == Katso myös == * Vasta-aine * Immunoglobuliini A * Immunoglobuliini D * Immunoglobuliini G * Immunoglobuliini M ==Lähteet== Luokka:Vasta-aineet
Pulssi

Pulssi voi tarkoittaa seuraavia asioita: * sydämen sykettä * sähkömagneettista pulssia * jaksollisten aaltomuotojen puolijaksoja (esimerkiksi siniaalto, kanttiaalto tai kolmioaalto) * paineaaltoa. Luokka:Täsmennyssivut
Ra (suomalainen yhtye)

Ra on suomalainen kolmihenkinen rockyhtye. Yhtyeen jäsenet kirjoittivat levytyssopimuksen vuonna 2007 ollessaan vasta 11-vuotiaita. Ensimmäisen single "Painajainen" julkaistiin kesäkuussa 2008 ja ensimmäinen albumi, Punainen virta 25. helmikuuta 2009. Ran jäsenet Jaanis (s. 1995), Tomi (s. 1995) ja Jesse (s. 1995) tapasivat toisensa ala-asteen musiikkiluokalla ja yhteinen sävel löytyi Pohjois-Helsingin Bändikoulusta, jossa myös toinen nuorena aloittanut yhtye Tiktak sai alkunsa. Haastattelussa yhtyeen jäsenet ovat kuvanneet omaa musiikkityyliään faaraoheavyksi, koska "se on heavya ja siinä on faaraotyyppiset sanat".MTV3:n Viihdeuutiset: Suomen nuorin levyttävä yhtye on Ra Ra-yhtyeen voi sekoittaa helposti myös muihin yhtyeisiin, sillä ennen tätä yhtyettä oli olemassa jo kaksi Ra-nimellä toimivaa yhtyettä. 1990-luvulla perustettu amerikkalainen alternative metallia soittava Ra ja vuonna 1994 perustettu norjalainen psytrancea soittava Ra. ==Diskografia== * === Singlet === * * * ==Lähteet== Luokka:Suomalaiset metalliyhtyeet
NGC 1395

NGC 1395 on galaksi Eridanuksen tähdistössä. Se loistaa +9,60 magnitudin voimakkuudella. NGC 1395 on elliptinen galaksi, joka sijaitsee noin 85 miljoonan valovuoden päässä Eridanuksen galaksijoukossa ja on sen eteläisen alaryhmän kirkkain galaksi. == Löytäminen == Saksalais-brittiläinen astronomi Wilhelm Herschel havaitsi NGC 1395:n ensimmäisenä 17. marraskuuta vuonna 1784. == Lähteet == == Aiheesta muualla == * Luokka:Galaksit 1395 Luokka:Eridanuksen tähdistö
Simon (Sisilia)

Simon de Hauteville (1093 – 28. syyskuuta 1105) oli Sisilian normannikreivi vuodesta 1101. Hän oli edeltäjänsä Roger I:n ja tämän puolison Adelaide del Vaston poika. Hän kuoli lapsena, ja seuraajaksi astui hänen veljensä Roger II. Luokka:Keskiajan henkilöt Luokka:Hauteville-suku
Insuliininkaltainen kasvutekijä

Insuliininkaltaiset kasvutekijät (, IGF) ovat hormoneja, joiden polypeptidirakenne on samankaltainen kuin insuliinilla. Insuliininkaltaiset kasvutekijät säätelevät muun muassa solunjakautumista. Insuliininkaltaiset kasvutekijät ovat insuliininkaltainen kasvutekijä 1 (IGF-1 tai IGF-I) ja insuliininkaltainen kasvutekijä 2 (IGF-2 tai IGF-II). IGF-1 on pääasiallisesti maksassa muodostuva kasvuhormonin vaikutusta välittävä peptidi. Veren korkea IGF-1 -pitoisuus johtaa eläinten tavallista nopeampaan vanhenemiseen. Lyhyellä paastoamisella arvellaan olevan positiivisia terveysvaikutuksia siksi, että se alentaa kehon IGF-1-tuotantoa. == Historia == Vuonna 1957 tehdyssä tutkimuksessa havaittiin, että kasvuhormoni ei aiheuttanut ruston kasvua in vitro kuten ei myöskään veri sellaiselta koe-eläimeltä, jonka elimistö ei tuottanut kasvuhormonia. Normaalin koe-eläimen veri kuitenkin stimuloi kasvua. Tästä pääteltiin, että kasvuhormoni vaikuttaa rustoon jonkin muun tekijän kautta. Tästä tekijästä alettiin käyttää nimitystä somatomediini. Myöhemmin havaittiin, että somatomediinit ovat kaksi proteiinia, joiden aminohappojärjestys muistuttaa paljon proinsuliinin aminohappojärjestystä. ==Lähteet== Luokka:Hormonit Luokka:Peptidihormonit sv:IGF
NGC 2262

NGC 2262 on avoin tähtijoukko Yksisarvisen tähdistössä, sen halkaisija on 4 kaariminuuttia ja näennäinen kirkkaus +11,3 magnitudia. Tähtijoukon löysi 27. joulukuuta vuonna 1786 saksalais-brittiläinen astronomi Wilhelm Herschel. Tähtijoukon muita merkintöjä ovat Cr 109, OCL 531, Lund 242, H VII-37, h 400 ja GC 1438 == Lähteet == Luokka:Avoimet tähtijoukot 2262
Tanssi yli hautojen

Tanssi yli hautojen on suomalaisen kirjailijan Mika Waltarin vuonna 1944 julkaistu historiallinen romaani. Se kertoo Suomen sodan loppuvaiheista, Suomen siirtymisestä Ruotsin alaisuudesta osaksi Venäjän keisarikuntaa ja vuoden 1809 Porvoon valtiopäivistä. Kirjan päähenkilöitä ovat muun muassa keisari Aleksanteri I sekä nuori Ulla Möllersvärd, jolla on romanssi keisarin kanssa. Kirjan pohjalta tehtiin vuonna 1950 elokuva Tanssi yli hautojen. Keisari Aleksanteria esittää Leif Wager ja Ullaa Eila Peitsalo. Elokuvan ohjasi T. J. Särkkä. == Aiheesta muualla == * Teos WSOY:n sivuilla, Luokka:Historialliset romaanit Luokka:Porvoon valtiopäivät Luokka:Mika Waltarin teokset Luokka:Vuoden 1944 kirjat
Topi Tarkka

Topi Tarkka (oik. Toivo Robert Tarkka, 28. helmikuuta 1906 Tampere – 23. helmikuuta 1994) oli suomalainen pastori ja Suomen Setlementtiliiton pääsihteeri 1951–1971. ==Henkilöhistoria== Topi Tarkan vanhemmat olivat ajuri Simo Robert Tarkka ja Lyydia Patama ja puoliso vuodesta 1933 Ruth Elisabeth Sirenius, Sigfrid Sireniuksen tytär. Ylioppilaaksi Tarkka tuli 1926 ja hänet vihittiin papiksi 1932.Kuka kukin on (Aikalaiskirja) 1954, s. 876–877. (Viitattu 20.5.2019) Tarkka oli Setlementtiliittoon kuuluvan Kalliolan setlementin ja yleensä setlementtiliikkeen vaikuttaja. Hän oli mukana aloittamassa Myllyhoitoa Suomessa Kalliolan setlementin perustamassa Kalliolan klinikassa.Myllyhoito Aiemmin hän johti Tampereella Pispalassa Ahjolan työkeskusta, nykyistä Ahjolan setlementtiä. Tarkka oli myös Kerhojohtajan päätoimittaja 1940–1951 ja Yhdyssiteen vuodesta 1951. Jukka Tarkka ja Pekka Tarkka ovat Topi Tarkan poikia. ==Teokset== * Autetut auttajina, kohtaamisia AA-liikkeen kanssa. WSOY, 1980 * Kaamoksesta valoon, Rovalan työn vaiheita 1923–1983. Kristillis-yhteiskunnallinen työkeskus Rovala, 1984 * Myös maan päällä. WSOY, 1966 * Rolf Arnkilin perintö. WSOY, 1985 (toim.) * Sigfrid Sirenius, legenda jo eläessään. WSOY, 1974 (Legenda jo eläessään -sarja) ==Lähteet== Luokka:Suomen evankelis-luterilaisen kirkon papit Luokka: Suomalaiset tietokirjailijat Luokka: Suomalaiset päätoimittajat Luokka: Suomalaiset järjestöjohtajat Luokka:Setlementtiliike Luokka:Vuonna 1906 syntyneet Luokka:Vuonna 1994 kuolleet
Geaugan piirikunta

Geaugan piirikunta on piirikunta Ohiossa, Yhdysvalloissa, jonka hallintokeskus on Chardon. ==Maantiede== Geaugan naapuripiirikuntia ovat Lake pohjoisessa, Astabula koillisessa, Trumbull kaakossa, Portage etelässä, Summit lounaassa ja Cuyahoga lännessä. ==Väestö== Piirikunnassa oli vuoden 2010 väestönlaskennassa 93 389 ihmistä. Etniset ryhmät jakautuvat valkoisiin (96,9 %), mustiin (1,3 %), alkuperäisamerikkalaisiin (0,1 %) ja aasialaisiin (0,6 %). 7,9 % eli köyhyysrajan alapuolella. == Lähteet == Luokka:Ohion piirikunnat
Rosette-sumu

Rosette-sumu on emissiosumu Yksisarvisen tähdistössä. Sumu on noin 80,0 × 60,0 kaariminuutin kokoinen, ja sen näennäinen kirkkaus on +6,0 magnitudia. Nykyään NGC-kohteet NGC 2237, NGC 2238, NGC 2239 ja NGC 2246, joista 2237:ää on käytetty koko sumun merkintänä, kuuluvat sumuun. Sumun keskellä sijaitsee avoin tähtijoukko NGC 2244, jonka suhteellinen kirkkaus on +4,80 magnitudia ja läpimitta 24 kaariminuuttia. Luokka:Emissiosumut 2237 Luokka:Yksisarvisen tähdistö
Stevan Horvat

Stevan Horvat (7. lokakuuta 1932 Svetozar Miletić, Sombor, Vojvodina – 28. toukokuuta 2018 Subotica) oli kreikkalais-roomalaisen tyylin painija, joka edusti kansainvälisellä tasolla Jugoslaviaa. Horvat voitti maailmanmestaruuden 70 kilogramman painoluokassa 1963 Helsingborgissa ja 1966 Toledossa. MM-hopeaa hän saavutti kolmesti (1961, 1962 ja 1965). Viimeisissä arvokilpailuissaan, 1968 Mexico Cityn olympialaisissa, hän saavutti hopeaa jäätyään kaksissa edellisissä olympiakisoissa neljänneksi. Välimeren kisoissa Horvat voitti kultaa 1959 (78-kiloisissa) ja 1967. Balkanin mestaruuden hän voitti kolmesti peräkkäin vuosina 1960–1962. Jugoslavian mestaruuksia hän saavutti urallaan 11 kappaletta. ==Lähteet== * Stevan Horvat Serbian olympiakomitea * Stevan Horvat FILAn tietokannassa ===Viitteet=== Luokka:Jugoslavialaiset olympiamitalistit Luokka:Jugoslavialaiset kreikkalais-roomalaisen tyylin painijat Luokka:Vuonna 1932 syntyneet Luokka:Vuonna 2018 kuolleet
NGC 2174

NGC 2174 on emissiosumu Orionin tähdistössä. Se sijaitsee noin 6 400 valovuoden etäisyydellä Maasta. Sumun näennäinen kirkkaus on 6,9 magnitudia, ja sen koko on 40 x 30 kaariminuuttia. Sumun löysi 6. helmikuuta 1877 ranskalainen tähtitieteilijä Édouard Jean-Marie Stephan. Luokka:Emissiosumut Luokka:Orionin tähdistö 2174
Hot Rocks 1964–1971

Hot Rocks 1964–1971 on The Rolling Stonesin vuonna 1971 julkaistu kahden levyn kokoelma-albumi. Se julkaistiin alun perin ainoastaan Yhdysvalloissa, Britanniassa albumi julkaistiin vasta vuonna 1990. ==Kappaleet== *Kaikki kappaleet kirjoittaneet Mick Jagger ja Keith Richards ellei toisin mainita. ===LP 1=== # # # # # # # # # # # # ===LP 2=== # # # # # # # # # *Kaikki kappaleet ensimmäisellä LP:llä tuottanut Andrew Loog Oldham. *Kaikki kappaleet toisella LP:llä tuottanut Jimmy Miller, paitsi kappale "Midnight Rambler" (tuottaneet The Rolling Stones & Glyn Johns). ==Arvostelut== * Allmusic: linkki ==Lähteet== Luokka:Vuoden 1971 kokoelma-albumit Luokka:The Rolling Stonesin kokoelma-albumit
The Black Bisons

The Black Bisons oli vuosina 1981–1983 toiminut suomalainen rockabilly- yhtye.Suomi Rock-A-Billy – Finnish Rock'n'Roll Viitattu 25.8.2013. == Historia == Kokoonpano sai alkunsa, kun tamperelaisella Buddy Rider 'n' The Black Bisons -yhtyeellä oli keikka Porissa Rientolan tanssipaikalla samaan aikaan paikallisen Red Clay Ramblersin kanssa. Vastikään singlen julkaisseen yhtyeen jäsenet sekä manageri Mika Feinik olivat niin otettuja porilaisbändin suosiosta ja soundista, että he hajottivat oman kokoonpanonsa ja onnistuivat suostuttelemaan kolme porilaista kiertueelle ja levyn tekoon. The Black Bisons julkaisi ainoaksi jääneen albuminsa Rockin' Days syksyllä 1981. Turussa Fifty- Fifty -studiolla äänitetty levy mainittiin vuoden 1982 Mitä Missä Milloin -kirjassa "vielä kelvollisena rockabillylevynä". == Diskografia == *Rockin' Days (1981) ==Lähteet== Luokka:Suomalaiset rockabilly-yhtyeet Luokka:Porin musiikki
Alapitkä

Alapitkä on kylä ja taajama Lapinlahden kunnassa valtatien 5 ja Savon radan varrella noin 20 kilometriä kunnan keskustasta etelään. Alapitkän taajaman asukasluku oli 361 ja pinta-ala 1,38 neliökilometriä vuoden 2020 lopussa. Vuoden 2011 lopussa taajaman väkiluku oli 409 ja pinta-ala 1,19 neliökilometriä. Alapitkän kylä on osa vanhaa kulttuurimaisemaa, jolle leimaa- antavaa ovat suuret, viljavat peltoaukeat ja peltojen keskellä sijaitsevat maatilat. Peltoaukeat sijaitsevat suurimmaksi osaksi Ala-Pitkäjärven ympärillä. Kuopioon on Alapitkältä matkaa 39 km, Kuopion lentoasemalle 34 km, Siilinjärvelle 17 km, Varpaisjärven taajamaan 28 km ja Tahkovuorelle 44 km. Alapitkällä on myös rautatieasema, joka on nykyään vain tavaraliikenteen käytössä ja junien ohituspaikkana; henkilöliikenne Alapitkälle päättyi vuonna 1984. Kylän lähellä virtaavan Hovinjoen Korkeakoskessa on jo 1920-luvulla rakennettu pieni voimalaitos, joka on kytketty Savon Voima Oy:n verkkoon. Kevättulvien aikaan voimakkaasti kuohuva Korkeakoski on nähtävyys tulvaveden virratessa voimalaitospadon yli. Alapitkällä on myös Fingridin 400 kV:n sähköasema. Alapitkällä on alakoulu, päiväkoti, luterilainen kirkko ja pieni hautausmaa sekä ortodoksinen tsasounahttps://www.waymarking.com/waymarks/WM97YG_Pyhn_Kolminaisuuden_tsasouna_Lapinlahti_Finland/. Valtakunnallinen nähtävyys on Alapitkällä toimiva Suomen asutusmuseo. Asutustoiminnan muistomerkki on sijoitettu Alapitkän tsasounan lähelle. Alapitkällä on myös työväentalo, jota vuokrataan erilaisiin tilaisuuksiin. Pieni kyläkauppa Alapitkän Eväskori, joka myi päivittäistavaroita ja tarjosi myös postipalveluita,http://www.posti.fi/postipalvelee/postit-haku/ tuhoutui tulipalossa 12. huhtikuuta 2021. Alapitkällä oli pitkään myös Osuuspankki Poppian konttori, mutta sen toiminta loppui Alapitkällä 28. helmikuuta 2013, koska pankkitoiminta oli siirtynyt pankkikonttoreista pitkälti internetiin. Alapitkällä pankkitoiminta alkoi 1909 Alapitkän Osuuskassan perustamisella, joten pankkitoimintaa harjoitettiin kylällä yli 100 vuoden ajan. Alapitkän nuorisoseuran toimintaan kuuluu vuosittaiset esitykset kesäteatterissa, jonka katsomo on katettu.http://www.alapitkanns.iwn.fi/ Johannes Linnankosken romaanin Pakolaiset keskeiset tapahtumat sijoittuvat Alapitkälle. ==Kuvia== Kuva:Alapitkän kirkko - Kirkkotie 1, Alapitkä - Lapinlahti.jpg|Alapitkän evankelis-luterilainen kirkko, Lapinlahden seurakunta. Tiedosto:Alapitka Orthodox Chapel 26022013.JPG|Kuopion ortodoksisen seurakunnan Alapitkän tsasouna helmikuussa 2013. Kuva:Alapitkän Eväskori - K-kauppa - Alapitkäntie 41, Alapitkä - Lapinlahti.jpg|Alapitkän Eväskori oli K-kauppa Alapitkällä. Kuva:Kevätkyntöjä Alapitkän peltoaukeilla toukokuussa 2013.JPG|Kevätkyntöjä Alapitkän peltoaukeilla vuonna 2013. ==Lähteet== == Aiheesta muualla == *Alapitkän kylän historiaa (lapinlahti.fi) * Luokka:Lapinlahden kylät Luokka:Pohjois-Savon maakunnan taajamat
NGC 2950

NGC 2950 on tyypin SB0 sauvaspiraaligalaksi, joka sijaitsee Ison karhun tähdistössä. Galaksin keskimääräinen läpimitta on 2,7 × 1,8 kaariminuuttia ja näennäinen kirkkaus +10,9 magnitudia. Galaksin löysi saksalais-brittiläinen astronomi William Herschel vuonna 1790 maaliskuun 19. päivänä. Galaksia voidaan myös merkitä UGC 5176 , MCG 10-14-32 , ZWG 289.16 ja PGC 27765 Luokka:Galaksit 2950 Luokka:Ison karhun tähdistö
NGC 2935

NGC 2935 on tyypin SBb sauvaspiraaligalaksi, joka sijaitsee Vesikäärmeen tähdistössä. Galaksin keskimääräinen läpimitta on 3,6 × 2,8 kaariminuuttia ja näennäinen kirkkaus +11,4 magnitudia. Galaksin löysi saksalais-brittiläinen astronomi William Herschel vuonna 1786 maaliskuun 20. päivänä. Galaksia voidaan merkitä myös merkinnöillä ESO 565-23, MCG -3-25-11, UGCA 169, IRAS09344-2054 tai PGC 27351. == Lähteet == == Aiheesta muualla == * * * * Luokka:Sauvaspiraaligalaksit Luokka:Vesikäärmeen tähdistö 2935
Uustulokas

Uustulokas eli neofyytti on vierasperäinen kasvilaji, joka on kulkeutunut ihmisen myötävaikutuksella uudelle maantieteelliselle alueelle suhteellisen äskettäin. Uustulokkaista voidaan erottaa omaksi ryhmäkseen viljelykarkulaiset. Suomessa uustulokkaina pidetään kasveja, jotka ovat kulkeutuneet maahan ihmisen myötävaikutuksella 1600-luvun alkupuolella tai sen jälkeen. Rajaa on pidetty Pohjoismaihin soveltuvana muinais- ja uustulokkaan karkeana aikarajana. Uustulokkaat on jaoteltu vakinaisiin ja satunnaisiin uustulokkaisiin. Hävinnyt uustulokas katsotaan satunnaiseksi. Muinais- tai uustulokkuutta voidaan tarkastella erikokoisilla maantieteellisillä alueilla. Esimerkiksi Suomessa jotkin lajit voivat olla koko maassa uustulokkaita tai eteläosissa muinaistulokkaita ja pohjoisempana uustulokkaita. Monet haitallisina vieraslajeina pidetyt kasvilajit ovat uustulokkaita alueilla, joilla ne aiheuttavat ongelmia, mutta läheskään kaikista uustulokkaista ei muodostu haitallisia vieraslajeja. == Katso myös == * Suomen uustulokkaat * agriofyytti * apofyytti == Lähteet == == Aiheesta muualla == * Suomen luonnonvaraisten kasvien etäsuojeluhanke Luokka:Kasvimaantiede Luokka:Vieraslajit
Suomen uustulokkaat

Suomen uustulokkaat ovat kasveja, jotka ovat kulkeutuneet Suomeen 1600-luvun alun jälkeen ihmisen toiminnan, kaupan, liikenteen, maanviljelyn tai jonkin muun sellaisen toiminnan myötä. Ennen 1600-lukua Suomeen ihmisen myötävaikutuksella kulkeutuneet kasvit ovat muinaistulokkaita. Aiemmin monet kasvilajit ovat päätyneet Suomeen mm. painolastimaan, heinänsiemenen ja venäläisten sotajoukkojen mukana. Nykyään uudet kasvilajit ovat yleensä puutarhakarkulaisia. Suuri joukko kasvilajeja on uustulokkaita koko maassa. Jotkin kasvit ovat alkuperäisiä tai muinaistulokkaita yleensä Etelä-Suomessa, mutta esiintyvät uustulokkaina alueellisesti pohjoisempana, esimerkiksi Perämeren rannoilla Oulun seudulla. == Suomen uustulokkaita == Suomessa vakiintuneita, yleisiä kasvilajeja, jotka ovat koko maassa uustulokkaita: * alsikeapila (Trifolium hybridum) * jättipalsami (Impatiens glandulifera) * kanadankoiransilmä (Erigeron canadensis) * kanadanvesirutto eli vesirutto (Elodea canadensis) * ketohärkki (Cerastium arvense) * ketotaskuruoho (Noccaea caerulescens) * komealupiini (Lupinus polyphyllus) * kurtturuusu (Rosa rugosa) * ojakärsämö (Achillea ptarmica) * paimenmatara (Galium album) * peltokanankaali (Barbarea vulgaris) * pihasaunio (Matricaria discoidea) * raunioyrtit (Symphytum) * rusoamerikanhorsma eli amerikanhorsma (Epilobium adenocaulon) * tahmavillakko (Senecio viscosus) * tarhaomenapuu (Malus domestica) * terttuselja (Sambucus racemosa) * vaalea-amerikanhorsma (Epilobium ciliatum) == Uustulokkaita Oulun seudulla == * kaalivalvatti (Sonchus oleraceus var. oleraceus: kasvi on Perämeren alueella Oulun seudulla satunnainen uustulokasHelsingin kaupunki: 78 rikkakasvia, luettu 6.8.2008 * kevättädyke: kasvi on Perämeren alueella Oulun seudulla satunnainen uustulokas * munuaispoimulehti: kasvi on Perämeren alueella Oulun seudulla satunnainen uustulokas * mäkitervakko: kasvi on Perämeren alueella Oulun seudulla satunnainen uustulokas * otavalvatti (Sonchus asper var. asper): kasvi on Perämeren alueella Oulun seudulla satunnainen uustulokas * peltoemäkki: kasvi on Perämeren alueella Oulun seudulla uustulokas * pelto-ohdake (Cirsium arvense var. mite, Cirsium arvense var. arvense) on Perämeren alueella Oulun seudulla satunnainen uustulokas * peltorusojuuri: kasvi on Perämeren alueella Oulun seudulla satunnainen uustulokas * ruokopuntarpää: kasvi on Perämeren alueella Oulun seudulla satunnainen uustulokas * silkkipoimulehti: kasvi on Perämeren alueella Oulun seudulla uustulokas == Katso myös == * Luettelo Suomen muinaistulokkaista == Lähteet == Luokka:Luettelot kasveista Uustulokkaat Luokka:Kasvimaantiede Luokka:Vieraslajit
NGC 1808

NGC 1808 on sauvaspiraaligalaksi, joka sijaitsee Kyyhkysen tähdistössä. Galaksi sijaitsee noin 40 miljoonan valovuoden etäisyydellä maasta. Sen näennäinen kirkkaus on +9,90 magnitudia ja keskimääräinen läpimitta 6,5 x 3,9 kaariminuuttia. NGC 1808:n löysi skotlantilainen astronomi, James Dunlop, 20. toukokuuta vuonna 1826. Luokka:Aktiiviset galaksit Luokka:Kierteisgalaksit 1808 Luokka:Kyyhkysen tähdistö
Juhana Leideniläinen

Juhana Leideniläinen (oik. Jan Beuckelszoon, 1509−1536) oli leideniläinen räätäli ja ravintolaisäntä, joka tuli vuonna 1534 Jan Matthyksen kanssa kasteenuudistajain vaeltajaprofeettana Münsteriin ja pani toimeen jyrkkiä sosiaaliuudistuksia, kuten omaisuudenyhteisyyden ja monivaimoisuuden. Vuonna 1525 Münsterin piispa valloitti kaupungin ja mestautti Juhanan sekä tämän apurit. ==Lähteet== * Luokka:Uskonnolliset johtajat Luokka:Alankomaalaiset henkilöt Luokka:Vuonna 1509 syntyneet Luokka:Vuonna 1536 kuolleet Luokka:Teloitetut
Mauritanian vallankaappaus 2008

Vuoden 2008 Mauritanian vallankaappauksessa presidentin joukkojen komentaja Mohamed Ould Abdel Azizin johtama sotilasjuntta kaappasi vallan 6. elokuuta syrjäyttäen vaaleilla maaliskuussa 2007 valitun presidentti Sidi Ould Cheikh Abdallahin. Juntta perusti 11-henkisen sotilaskomentajista koostuvan neuvoston maata hallitsemaan ja ilmoitti järjestävänsä vapaat presidentinvaalit mahdollisimman pian.http://www.yle.fi/uutiset/ulkomaat/oikea/id98182.html Sotilaat piirittivät presidentin palatsin ja sieppasivat keskiviikkona presidentin, pääministeri Yahya Ould Ahmed Waghfin sekä sisäministerin sen jälkeen, kun presidentti erotti kaksi korkea-arvoista armeijan virkamiestä poliittisen kriisin vuoksi. Lisäksi sotilaat ottivat haltuunsa valtion radio- ja televisiokanavan. Vallankaappausta edelsi maan hallituksen saama epäluottamuslause ja uudelleenjärjestely. 4. elokuuta 48 kansanedustajaa jätti parlamentin. Euroopan komissio tuomitsi vallankaappauksen ja uhkasi keskeyttää neuvottelut 156 miljoonan euron lisäapupaketista vuosille 2008–2013. Myös YK:n pääsihteeri Ban Ki-moon piti vallankaappausta valitettavana.http://www.yle.fi/uutiset/ulkomaat/oikea/id98154.html == Lähteet == Vallankaappaus 2008 luokka:2008 Luokka:Vallankaappaukset
Lipputanko

pienoiskuva|upright|Lipputanko ja Suomen lippu. Lipputanko on tanko, johon ripustetaan lippu. Sen rakenne ja muoto riippuu käyttöpaikasta ja liputustarkoituksesta, ja se voi olla kiinteä tai irrallinen. ==Tyypit== Lippusalko on alapäästään maahan tai rakennukseen kiinnitetty lipputanko. Kenttäsalko on vapaasti maastossa seisova lipputanko. Kenttäsalossa lippu liehuu vapaasti ja juhlavasti. Kenttäsalko on perinteisesti ollut puinen, mutta nykyisin ovat yleistyneet alumiiniset ja lujitemuotoiset salot, jotka ovat puisia kevyempiä, helpompia pystyttää ja tarvitsevat vain vähän huoltoa. Salossa on nuppi, jossa voi olla narupyörä eli pylpyrä tai pyöristetty reikä narulle. Lippunaruna käytetään erikoispunontaista narua, jota punotaan pellavasta, hampusta tai nailonista. Narun vahvuus on 5–10 millimetriä. Kattotankoja käytetään enimmäkseen julkisissa rakennuksissa. Seinätanko kiinnitetään seinään asennettuun telineeseen, ja sen kallistuskulma on 30–40 astetta, jotta lippu voi liehua mihin suuntaan hyvänsä. Joskus seinätanko on vaakasuorassa. Seinätankoja käytetään esimerkiksi sisäänkäyntien yläpuolella tai molemmin puolin ovea. Kantotankoja kannetaan kulkueissa, marsseilla ja sisäliputuksessa. Lippukangas kiinnitetään tankoon naulaamalla, narulla tai metallikiskolla. Tanko on usein kaksiosainen kuljetuksen helpottamiseksi. Kantotangon yläpäässä on kärkikoriste, joka on tangon alkuperästä muistuttaen usein keihäänkärjen muotoinen. Tangon alapäässä on metallinen hela eli kenkäin, joka suojaa tankoa kulumiselta. Tangon materiaalina käytetään puuta tai metallia. Sisätilaisuuksissa tanko voidaan laittaa irralliseen lipputelineeseen. ==Korkeimmat kenttäsalot== Rakenteeltaan yli 100-metriset kenttäsalot ovat tyypillisesti onttoja metallirunkoisia mastoja, jonka sisällä on tikapuut huoltotöitä varten. Huippukorkean salon nokkaan on sijoitettu esimerkiksi lentoestevalot. Maailman korkein kenttäsalko on vuonna 2021 valmistunut 202 metrin korkuinen salko Egyptin uudessa pääkaupungissa. Euroopan unionin korkein kenttäsalko vuosina 2019–2023 oli Haminaan valmistunut 100 metrin korkuinen salko. Siinä liehuu siniristilippu, jonka korkeus on 16,5 metriä ja leveys 27 metriä. Bulgariaan nousi vuonna 2023 kenttäsalko, jonka korkeus on 111 metriä ja lipun pinta-ala 1 100 neliömetriä. ==Lähteet== == Aiheesta muualla == Luokka:Liput
Kalifornia-sumu

Kalifornia-sumu tai NGC 1499 on kaasusumu, joka sijaitsee Perseuksen tähdistössä noin 36' Xi Perseistä pohjoiseen. Sumu on noin 1000 valovuoden etäisyydellään Maata lähinnä sijaitseva HII-alue, tähtiensyntymäalue. Sumua on erittäin hankala havaita sen matalan pintakirkkauden takia. Sumun löysi vuonna 1884 amerikkalainen astronomi Edward Barnard. Nimensä sumu on saanut Kalifornian osavaltiosta. Luokka:Kaasusumut 1499
Kaunis ihminen

__NOTOC__ Kaunis ihminen on Juha Tapion vuonna 9. lokakuuta 2006 ilmestynyt viides studioalbumi. Levyn ensimmäisenä singlenä julkaistiin kappale "Kelpaat kelle vaan", toisena "Hengittää". Kolmantena singlenä julkaistiin levyn avausraita "Anna pois itkuista puolet", jonka B-puolena oli albumin nimiraita. Neljäntenä ja samalla viimeisenä singlenä julkaistiin alkuvuodesta 2007 kappale "Koneet kiinni", jota lähetettiin ainoastaan radioille promosinglenä. Albumi nousi Suomen virallisen listan sijalle 2. Se on myynyt platinaa, kaikkiaan yli 40 000 kappaletta. == Kappaleet == # # # # # # # # # # # # # == Lähteet == Luokka:Juha Tapion albumit Luokka:Vuoden 2006 albumit
Sheryl Swoopes

Sheryl Denise Swoopes (s. 25. maaliskuuta 1971) on yhdysvaltalainen koripalloilija, joka pelaa ammattilaisena Seattle Stormissa WNBA-liigassa. Swoopes on kolminkertainen olympiavoittaja ja hänet on kolme kertaa valittu WNBA:n arvokkaimmaksi pelaajaksi (MVP). Häntä pidetään kaikkien aikojen parhaana naiskoripalloilijana, naiskoripalloilun Michael Jordanina. Swoopes solmi sopimuksen WNBA-joukkue Houston Cometsin kanssa sarjan perustamisvuonna 1997. Hän synnytti lapsensa samana vuonna ja pelasi Cometsissa kauden viimeisen kolmanneksen, jolloin hän johdatti joukkueen sarjan mestaruuteen. Hän pelasi joukkueessa yksitoista kautta (1997–2007), voitti WNBA:n mestaruuden neljä kertaa (1997–2000) ja valittiin sarjan arvokkaimmaksi pelaajaksi kolme kertaa (2000, 2002, 2005) sekä arvokkaimmaksi puolustuspelaajaksi kolme kertaa (2000, 2002, 2003). Kaudeksi 2008 Swoopes siirtyi Seattle Stormiin. Yhdysvaltain naisten koripallomaajoukkueessa Swoopes on voittanut kolme olympiakultaa 1996, 2000 ja 2004. ==Lähteet== ==Aiheesta muualla== * Sheryl Swoopesin esittely WNBA:n sivuilla * Sheryl Swoopesin esittely Yhdysvaltain olympiajoukkueen sivuilla Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1971 syntyneet Luokka:Elävät henkilöt
Emek-Muovi

Emek-Muovi Oy on muovisia leikkirekkoja valmistava yritys. Se aloitti vuonna 1983 valmistamalla autoja, joissa malleina käytettiin Volvoja ja Saab 9000:a. Kahden vuoden kuluttua yritys siirtyi muovisiin kuorma-autoihin, joiden malleina olivat Scania ja Volvo. Vuonna 2012 Emek valmisti Scanian ja Volvon sivussa myös MAN-kuorma-autoja. Malleja on erilaisia aina pienistä maansiirtoautoista isoihin puoliperävaunuihin. Tehdas valmistaa myös leluversiota Ponssen metsäkoneesta ja Lännen kaivurista. Yrityksen tehdas sijaitsee Nummi-Pusulan Saukkolassa, Lohjalla. Vuosituotanto on noin 70 000 rekkaa ja kuorma-autoa.EMEK-muovirekoissa yhdistyy lelujen kestävyys ja pienoismallien tarkkuus (Arkistoitu versio) Tekniikan maailma, 1.12.2010. Turun museon kokoelmissa on kaksi Emekin tuotetta, rekka ja Lännen OY:n kaivuri, Metsämuseossa on neljä rekka-autoa ja työkonetta.Museovirasto == Lähteet == == Aiheesta muualla == * Yrityksen verkkosivut * Tehdasvierailu- artikkeli Pienoismalli.netissä * Artikkeli EMEK:istä Nummi-Pusulan sivuilla Luokka:Suomalaiset leikkikaluvalmistajat Luokka:Pienoismallivalmistajat Luokka:Suomalaiset teollisuusyritykset
Suomen erämaalaki

Suomen erämaalaki () on erityislaki, joka kohdistuu Lapissa oleviin erämaihin. Vastuuministeriönä toimii Suomen ympäristöministeriö. Lain tarkoituksena on perustaa erämaa-alueita alueiden erämaaluonteen säilyttämiseksi, saamelais­kulttuurin ja luontaiselinkeinojen turvaamiseksi sekä luonnon monipuolisen käytön ja sen edellytysten kehittämiseksi. ==Sovellusala== Erämaa-alueet: Erämaa-alue Kunnat Pinta-ala Hammastunturi Inari, Sodankylä ja Kittilä 1 820 km² Kaldoaivi Utsjoki ja Inari 2 940 km² Kemihaara Savukoski 310 km² Käsivarsi Enontekiö 2 210 km² Muotkatunturi Inari ja Utsjoki 1 570 km² Paistunturi Utsjoki ja Inari 1 570 km² Pulju Kittilä ja Enontekiö 610 km² Pöyrisjärvi Enontekiö 1 280 km² Tarvantovaara Enontekiö 670 km² Tsarmitunturi Inari 150 km² Tuntsa Salla ja Savukoski 210 km² Vätsäri Inari 1 550 km² == Lähteet == Luokka:Luonnonsuojelu Suomessa Luokka:Suomen ympäristölaki
Bojan Radev

Bojan Radev (s. 25. helmikuuta 1942) on bulgarialainen kreikkalais-roomalaisen tyylin painija. 97 kilogramman painoluokassa paininut Radev saavutti urallaan kaksi olympiakultaa: 1964 Tokiosta ja 1968 Mexico Citystä. Maailmanmestaruuden hän voitti 1966 Toledossa. MM-hopeaa Radev saavutti 1962 Toledosta ja 1967 Bukarestista, missä kultaa vei seuraavana vuonna Meksikon olympialaisissa hopealle jäänyt Nikolai Jakovenko. Radev saavutti urallaan lisäksi EM-hopeaa 1968 Västeråsista. Seuratasolla Radev edusti Levski Sofiaa. ==Lähteet== * Bojan Radev FILA:n tietokannassa Luokka:Bulgarialaiset kreikkalais-roomalaisen tyylin painijat Luokka:Bulgarialaiset olympiavoittajat Luokka:Vuonna 1942 syntyneet Luokka:Elävät henkilöt
Mulla Nasraddin

Mulla Nasraddin on Lähi-idän kansanperinteen tunnetuin veijarihahmo, ”viisas narri”, jonka touhut ovat epäsovinnaisia ja näennäisen yksinkertaisia. Turkissa hänet tunnetaan nimellä Hocan ja arabimaissa häntä kutsutaan Dzuhaksi. Hänellä on monia muitakin nimiä, esimerkiksi Hodza. Mulla Nasraddin syntyi 1200-luvulla Hortun kylässä Eskişehirin maakunnassa, josta muutti Aksehiriniin ja myöhemmin Konyaan. Hänestä kerrotaan lukuisia tarinoita ja vitsejä, mutta hänen yksinkertaisuutensa taakse kätkeytyy myös syvää viisautta: hänestä kertovia tarinoita on otettu myös islamilaisen mystiikan käsikirjoihin. Myös Lähi-idän kansanhuumori kukoistaa tässä tunnetuimmassa edustajassaan. Hän on hyvin tunnettu hahmo niin Iranissa, Turkissa, Egyptissä, Kreikassa kuin monissa muissakin maissa. Armenialais-kreikkalainen mystikko G. I. Gurdjieff mainitsee Mulla Nasraddinin tärkeäksi oppi-isäkseen. ==Kirjallisuutta== * Valkoisen kaupungin viisas mulla. Kertomuksia mulla Nasraddinista. Suom. Jaakko Hämeen-Anttila. Basam Books 1996. * Laajennettu laitos: Viisas narri. Kertomuksia mulla Nasraddinista. Basam Books 2007. ==Aiheesta muualla== *Nasreddin Hodjan tarinoita Luokka:Iranin kirjallisuus Luokka:Mystiikka Luokka:Turkin kirjallisuus